cyanic-selkie/wikianc huggingface dataset:
OPEC:n öljyministereiden panttivankikriisi
Panttivankien vapautus
Ennen kuin Carlos neuvotteli algerialaisten virkamiesten kanssa, hän keskusteli kollegoineen ja kertoi sitten Jamanille ja Amouzegarille, että heidät vapautetaan keskipäivällä. Carlos lähti lentokoneesta ja palasi kahden tunnin kuluttua.
Boumédienne ehkä lupasi Carlokselle turvapaikan, jos öljyministerit vapautettaisiin.
Palaessaan takaisin lentokoneeseen Carlos kertoi Jamanille ja Amuzegarille, että valitettavasti heidän henkensä säästetään. Sen jälkeen hän kertoi, että hän lähtee lentokoneesta ja panttivangit saavat lähteä. Kun terroristit lähtivät, Jamani ja 9 muuta panttivankia odottivat Algerian ulkoministeriä Abdelaziz Bouteflikaa, joka vei heidät lentoasemarakennukselle.
Kun terroristit olivat viereisessä hallissa, yksi heistä, palestiinalainen Khalid, pyysi saada tavata Jamanin. Kun hänen kätensä sujahti takin taskuun, turvamiehet piirittivät Khalidin ja häneltä löydettiin pistooli.
Kaappauksen jälkeen
Joitakin päiviä kaappauksen jälkeen Carlos erotettiin ja palestiinalainen tohtori, Wadie Haddad, PFLP:n terroristi tuli tämän tilalle.
On huhuttu, että kaappauksen rahoittajana toimi eräs arabialainen presidentti, luultavasti Muammar Gaddafi.
Ilich Ramírez Sánchez eli Carlos saatiin kiinni 14. elokuuta 1994 Sudanissa, missä hän oli asunut monta vuotta. Nykyään hän istuu La Santén vankilassa Pariisissa.
Kivijärvi (Kuhmo, Kivijoen valuma-alue)
Kivijärvi on matala ylänköjärvi Kuhmossa Kainuun kaakkoisosassa. Sen pinta-ala on 2,6 neliökilometriä. Etäisyys Kajaanista on 96 kilometriä itäkoilliseen.
Maantiede
Kivijärven kolmestatoista saaresta laajin on noin neljän hehtaarin laajuinen Venäläissaari järven luoteiskolkassa. Sen eteläpuolella sijaitsee runsaan hehtaarin laajuinen Mustikkasaari.
Kivijärveen virtaa useita laskuojia ympäröiviltä soilta. Kivijärvi laskee järven lounaisrannalta alkavaa Välijokea Alajärveen (218,1 metriä mpy), joka sijaitsee noin 800 metriä lounaaseen.
Kivijärvi (59.934.1.013) kuuluu Kivijoen valuma-alueeseen (59.934), joka on kolmannen jakovaiheen vesistö Oulujoen vesistössä (59). Toinen jakovaihe on Änättijärven valuma-alue (59.93) ja ensimmäinen on Ontojärven–Lentuan valuma-alue (59.9). Kivijärvi on Kivijoen valuma-alueen laajin vakavesi. Toiseksi laajin on Alajärvi. Alueeseen kuuluu 23 vähintään hehtaarin laajuista vakavettä.
Kivijoen valuma-alueen Kivijärvi on kuudenneksi laajin Suomen Kivijärvistä, joita on yli 120.
Carmen McRae
thumb|Carmen McRae vuonna 1980. Carmen Mercedes McRae (8. huhtikuuta 1920, Harlem, New York – 10. marraskuuta 1994 Beverly Hills) oli yhdysvaltalainen jazzlaulaja ja yksi 1900-luvun merkittävimmistä naisvokalisteista. Hänen musiikissaan ilmenee ironiaa ja huumoria naiselta miehelle ja muulle maailmalle, rakkausrunoja ja aggressiivisiakin purkauksia. Hänen tunnetuin laulunsa on tulkinta Dave Brubeckin kappaleesta ”Take Five”.
McRaen äiti oli intialainen ja ennen McRaen syntymää kuollut isä costaricalainen. McRae alkoi opiskella pianon soittoa lapsena ja teini-ikäisenä hän pääsi jazzpianisti Teddy Wilsonin oppitunneille. Hän aloitti levyttämisen ja laulamisen saatuaan suosiota Mintons Playhouse jazzklubilla, joka siihen aikaan oli Harlemin suosituin.
Elämänsä aikana McRae oli naimisissa kolmesti: rumpaleiden Kenny Clarken ja Kenny Dennisin kanssa sekä basisti Ike Isaacsin kanssa. McRae oli ketjupolttaja ja käytti myös marihuanaa.
McRae esiintyi Pori Jazz -festivaaleilla vuosina 1980 ja 1986.
Rakkauden sirpaleet
Rakkauden sirpaleet (Te doy mis ojos) on Icíar Bollaínin espanjalainen draamaelokuva vuodelta 2003. Elokuva kertoo perheväkivallasta.
Luettelo Kuopion julkisista taideteoksista ja muistomerkeistä
Luettelo Kuopion julkisista taideteoksista ja muistomerkeistä on luettelo Kuopion kaupungin alueella sijaitsevista julkisilla paikoilla olevista pysyvistä taideteoksista, muistomerkeistä, muistolaatoista ja ympäristötaideteoksista. Kuopioon on liitetty seuraavat kunnat: Kuopion mlk, Riistavesi, Vehmersalmi, Karttula, Nilsiä, Maaninka ja Juankoski. Lisäksi Juankoskeen oli aiemmin liitetty Muuruvesi ja Säyneinen.
Kuopion julkisesta taiteesta
Helsingin ja Tampereen ohella Kuopio kuuluu Suomen kaupungeista niihin, joissa on eniten julkisia taideteoksia ja muistomerkkejä. Vuonna 2013 Kuopiossa oli kaupungin omistamia julkisia taideteoksia 72 kappaletta. Kaupungin omistamien tai ylläpitämien lisäksi Kuopiossa on seurakuntien teoksia. Muistolaattoja on Kuopiossa viitisenkymmentä kappaletta (2013), joka on kaupungin kokoon nähden eniten Suomessa.
Lapinlahdelta kotoisin olevalta Eemil Haloselta on Kuopiossa 12 julkista teosta, joista yhdeksän on taiteilijan kuoleman jälkeen paljastettuja jälkivalosta. Eräs Kuopion näkyviä patsaita on Minna Canth, jonka vuonna 1937 paljastettu patsas istuu keskellä Bengt Schalinin suunnittelemaa Minna Canthin puistoa. Myös J.V. Snellmania muistetaan ja kunnioitetaan Kuopiossa useilla tavoilla.
Kaupungin vanhin muistomerkki on Johannes Takasen J. V. Snellmanin rintakuva, joka paljastettiin vuonna 1886. Ensimmäinen naisen veistämä julkinen teos Kuopiossa on Essi Renvallin sankarimuistomerkki Haavoittunut sotilas vuodelta 1952.
Näkyviä kuopiolaisia teoksia ovat myös Heikki Konttisen Veljmies (1959) Kauppatorin Kauppahallin itäpuolisessa suihkualtaassa, sekä Kauppahallin vastapuolella seisova Taru Mäntysen Siskotyttö (1984).
Ensimmäinen isokokoinen seinämaalaus Kuopiossa oli Ulla Laitisen muraali Oodi lähiön naisille / Kuun jumalatar (1986-1987) Särkiniemessä Lohkaretiellä. Uudempaa seinämaalaustyyliä edusti esimerkiksi Street Art Vantaa -ryhmän "kalakukkoa" esittänyt Severi Gallus, joka valmistui Puistokadun ja Torikadun kulmauksessa sijainneen kerrostalon päätyseinään elokuussa 2016.
Taideteokset, muistomerkit ja muistolaatat
Luettelossa on pysyvästi julkisilla paikoilla ulkotilassa sijaitsevia tai ulkoa käsin nähtäviä taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta). Luettelossa on 239 kohdetta.
Espoo United
Espoo United oli vuonna 2016 perustettu espoolainen urheilun yleisseura, jonka lajivalikoimaan kuuluivat koripallo ja jääkiekko. Seura hakeutui konkurssiin huhtikuussa 2018.
Historia
Blues Juniors vei kesällä 2017 oikeuteen Espoo Unitedin rästiin jääneiden maksujen vuoksi. Unitedin olisi pitänyt maksaa 100 000 euroa kesäkuun 15. päivään mennessä. Yhteistyösopimus Blues Juniorsin kanssa tehtiin huhtikuussa 2016, koska junioritoiminta on Mestis-lisenssin ehto. Espoo United kuitenkin pyysi heinäkuussa talousvaikeuksistaan johtuen Blues Junioreitra ottamaan junioritoiminnan takaisin itselleen. Jääkiekkoilijoiden edustusjoukkueen pelaajat eivät ole saaneet heinäkuussa 2017 palkkojaan ja omistaja Jussi Salonoja ilmoitti, ettei hän aio sijoittaa joukkueeseen enää omaa rahaansa. Salonoja tiedotti 13. heinäkuuta 2017 löytäneensä seuralle uuden yhteistyökumppanin, jolloin rästissä olleet palkat ja Espoo Metro Areenan sähkölaskut saatiin maksettua. Maksamattamien laskujen vuoksi Espoo Metro Areenasta oli katkaistu sähköt.
Espoo United lopetti seuran naisten urheilutoiminnan kokonaan syksyllä 2017. Koripallossa naisten joukkue siirtyi Tapiolan Hongalle.
Tammikuussa 2018 eläkevakuutusyhtiö Ilmarinen haki Espoo Unitedia konkurssiin. Edellisellä viikolla oli selvinnyt, että tuloslaskelman mukaan yhtiö teki edellisellä tilikaudella tappiota 1,8 miljoonaa euroa. Seura oli velkaa konserniyhtiöille noin 1,2 miljoonaa euroa ja ulkopuolisille tahoille 720 000 euroa. Seuralle oli lisäksi kertynyt 38 maksuhäiriömerkintää. Helmikuussa konkurssihakemus peruutettiin. Maaliskuussa Verohallinto ja Only Me Oy jättivät Espoon käräjäoikeuteen uuden konkurssihakemuksen. Espoo Unitedilta haettiin tuolloin lähes 150 000 euron saatavia. Huhtikuussa Espoo United Oy hakeutui konkurssiin, kun omistaja Jussi Salonoja jätti konkurssipyynnön Espoon käräjäoikeudelle.
Axel Adolf Laurell
Axel Adolf Laurell (9. huhtikuuta 1801 – 14. huhtikuuta 1852 Helsinki) oli suomalainen filosofi ja teologian professori.
Laurell toimi Turun akatemian teoreettisen filosofian dosenttina vuodesta 1826 ja uudestaan vuonna 1830, ja välillä Haminan kadettikoulun alkeiskoulun opettajana vuosina 1828–1830. Hän toimi Helsingfors lyceumin esimiehenä vuosina 1831–1839. Hänestä tuli Helsingin yliopiston dogmatiikan ja siveysopin professori vuonna 1836.
Samanaikaisesti Laurell oli myös Halikon (1829–1832, ei astunut virkaan), Siuntion (1836), Inkoon (1839) ja Janakkalan (1843) kirkkoherrana. Laurellin puoliso oli Josefina Fredrika von Kothen (k. 1905).
Filosofisesti Laurell oli suuntautunut Hegeliin ja Schleiermacheriin. Laurell perusti filosofisia ja pedagogisia artikkeleita julkaisseen Väktaren-lehden.
Pitbull (muusikko)
Pitbull (oik. Armando Christian Pérez, s. 15. tammikuuta 1981 Miami, Florida) on yhdysvaltalainen laulaja-lauluntekijä. Pitbull on tehnyt yhteistyötä muun muassa rap-artisti Lil Jonin kanssa. Hän on juuriltaan kuubalainen.
Elämä ja uran alku
Yli kaksikymmentävuotiaana Pitbull tutustui paremmin isäänsä. Ohjelmassa Lopez Tonight hän onkin kuvaillut isänsä olleen hänen paras ystävänsä, ja olevansa tavallaan kiitollinen kaikista tämän huonoista puolista ja toimimisesta ”varoittavana esimerkkinä”. Armando Sr. kuoli vuonna 2006, ja Pitbull omisti hänelle samana vuonna julkaisemansa albumin El Mariel.
Pitbull on puhunut paljon juuristaan ja on ilmoittanut, ettei hän suostu esiintymään Kuubassa niin kauan, kuin Fidel Castro tai Raul Castro on vallassa. Pitbull kuitenkin tuki Beyoncén ja Jay Z:n vierailua Kuubaan, jonne amerikkalaiset eivät saa matkustaa ilman erityistä lupaa. Arizonan tiukasta maahanmuuttopolitiikasta hän on sanonut, että "se oli kuin 10 askelta taaksepäin". Che Guevara-paitoja hän on verrannut Hitler-paitoihin.
Singlet
2004   2005   2006   2007   2008   2009   2010   2011   2012   2013
Jozef Kabaň
Jozef Kabaň (s. 4. tammikuuta 1973 Námestovo, Tšekkoslovakia) on slovakialainen muotoilija.
Kabaň opiskeli teollista muotoilua Bratislavan kuvataide- ja muotoiluakatemiassa. Opiskeluaikanaan hän osallistui VAG järjestämään Škodan muotoilukilpailuun ja sijoittui toiseksi. Tämän jälkeen hänet palkattiin Volkswagenille ensin nuoremmaksi muotoilijaksi josta hän eteni korinmuotoilijaksi.
Vuonna 1997 Kabaň valmistui taiteen maisteriksi Royal College of Artista ensimmäisenä slovakialaisena. Hänen pääaineenaan oli ajoneuvojen muotoilu. Samana vuonna hänelle myönnettiin Giorgio Giugiaro -palkinto suunnittelemansa futuristisen konseptiauton johdosta.
thumb|left|240px|[[Bugatti Veyron.]] Vuonna 1999 Hartmut Warkuß otti Kabaňin mukaan Bugatti Veyron -projektiin. Muotoilusta vastannut Kabaň oli mukana projektissa alustavasta hahmottelusta auton tuotannon aloittamiseen asti.
Kabaň siirtyi Volkswagenilta Audille vuonna 2003. Hän johti vuosina 2006–2007 Audin korimuotoiluosastoa ja nimitettiin vuoden 2008 alussa Škoda Auton muotoiluosaston johtajaksi Jens Mansken tilalle.
John Anderson (yleisurheilija)
John Anderson (4. heinäkuuta 1907 – 11. heinäkuuta 1948) oli yhdysvaltalainen kiekonheittäjä ja olympiavoittaja.
John Anderson voitti kiekonheiton olympiakultaa Los Angelesin 1932 kisoissa. Alkukilpailussa hänen heittonsa kantoivat 47,87, 48,86, jolla hän siirtyi johtoon, ja 49,39. Loppukilpailun ensimmäisellä kierroksella hän heitti lopullisen voittotuloksensa 49,49, sitten 48,72 ja viimeisellä heitollaan 47,98. Loppukilpailussa ranskalainen Jules Noël heitti hyvin lähelle hänen merkkiään, mutta toimitsijat katselivat juuri silloin seiväshypyn loppuratkaisuja ja heiltä jäi ranskalaisen heitto näkemättä ja mittaamatta.
Kenneth Carpenter
Ken Carpenter voitti kiekonheiton olympiakultaa Berliinin 1936 kisoissa. Alkukilpailun kolmen kierroksen jälkeen hän oli kolmantena tuloksella 48,98. Loppukilpailussa hänen ensimmäinen heittonsa oli yliastuttu mutta toinen kantoi lopulliseen voittotulokseen 50,48. Viimeisen heiton pituus oli 47,28. Eurooppalaiset heittäjät olivat kilpailun suosikkeja, mutta Yhdysvallat otti kaksoisvoiton, kun Gordon Dunn heitti alkukilpailussa hopeamitalille riittävän tuloksen 49,36.
Julius Caesar (vuoden 1953 elokuva)
Julius Caesar on William Shakespearen samannimiseen näytelmään pohjautuva yhdysvaltalainen elokuva, jonka ohjasi Joseph L. Mankiewicz vuonna 1953.
Julius Caesar sai Oscar-palkinnon parhaasta lavastuksesta. Elokuva oli ehdolla kaikkiaan viidessä kategoriassa, mukaan lukien paras miespääosa (Marlon Brando) ja paras elokuva.
Itärintama (ensimmäinen maailmansota)
Ensimmäisen maailmansodan itärintama syntyi sodan sytyttyä Venäjän sekä Saksan ja Itävalta-Unkarin välille vuonna 1914. Saksalaiset löivät etenevät venäläiset Tannenbergin taisteluissa Itä-Preussissa ja Masurian järvialueella Puolassa pian sodan alettua elo–syyskuussa 1914. Etelämpänä venäläiset etenivät Itävalta-Unkariin Galitsiaan, mutta heidät ajettiin pois sieltä ja Puolasta vuonna 1915. Vuonna 1916 venäläiset hyökkäsivät itärintamalla, mutta heidät ajettiin taas valtaamiltaan alueilta pois. Vuoden 1917 lopulla itärintama ulottui Itä-Liettuasta Puolan itäpuolelle ja Itä-Romaniaan. Vuonna 1918 Vladimir Lenin solmi saksalaisten kanssa Brest-Litovskin rauhan, ja luovutti muun muassa Ukrainan saksalaisille.
Itä- ja länsirintaman tapahtumat vaikuttivat toisiinsa ensimmäisessä maailmansodassa. Länsirintama avattiin alkujaan itärintaman turvaamiseksi. Länsi- ja itärintama olivat molemmat maisemallisesti tyypillistä Eurooppaa, mutta kehittymättömässä Itä-Euroopassa esimerkiksi rautatieverkko oli huonompi kuin pitkälle teollistuneessa lännessä. Huonot yhteydet vaikeuttivat huollon järjestämistä ja hidastivat joukkojen siirtoja. Itärintama oli pitkä, ja taistelut siellä liikkuvampia kuin länsirintamalla. Sotilastiheys rintamakilometriä kohti oli alhainen, ja rintama oli siten helppo murtaa hyökkäyksellä. Tämän vuoksi sodankäynti oli liikkuvaa koko sodan ajan.
Itärintama
thumb|200px|left|Itärintama vuonna 1914 thumb|200px|Itärintama vuonna 1917 thumb|right|200px|Venäjän Brest-Litovskin sopimuksessa maaliskuussa 1918 Saksalle ja Itävalta-Unkarille luovuttamat alueet
Venäjän hyökkäys Itä-Preussiin ja Galitsiaan
Venäjän keisari Nikolai II nimitti komentajaksi serkkunsa suuriruhtinas Nikolai Nikolajevitšin, joka oli kokenut sotilas. Saksalaisten suunnitelma oli voittaa pikaisesti Ranska Schlieffen-suunnitelman mukaisesti ennen kuin Venäjä ehtisi mobilisoida joukkonsa. Venäjän liikekannallepano oli kuitenkin saksalaisten odottamaa nopeampi.
Venäläiset hyökkäsivät elokuussa 1914 Itä-Preussiin kahden kenraalin, Paul von Rennenkampfin ja Aleksandr Samsonovin johtaman ensimmäisen ja toisen armeijan voimin.
Samsonov eteni nopeasti eteläisessä Itä-Preussissa, mutta Rennenkampf, joka pelkäsi saksalaisia, viivytteli joukkojensa etenemistä. Alussa venäläiset etenivät ja tukahduttivat heitä vastaan suunnatun vastahyökkäyksen pelkän ylivoimansa turvin. Venäläisten höyryjyrän oletettiin murskaavan Saksan. Saksalaisten komentaja kenraali Maximilian von Prittwitz määräsi vetäytymisen Itä-Preussista, jolloin esikuntapäällikkö Helmuth von Moltke erotti hänet ja kutsui eläkkeeltä Paul von Hindenburgin ja hänelle avuksi Erich Ludendorffin.
Saksalaiset kuuntelivat venäläisten salaamattomia lennätinviestejä ja tiesivät venäläisten joukkojen sijainnit. Elokuussa 1914 Tannenbergin taistelussa saksalaiset saartoivat venäläisen armeijan ja venäläiset antautuivat. Saksalaiset kärsivät hyvin pienet tappiot ja venäläiset menettivät yhteensä 125 000 sotilasta. Itä-Preussissa syyskuussa käydyissä Masurian järvialueen taisteluissa Hindenburgin johtamat alivoimaiset saksalaiset löivät kaksi venäläistä armeijaa ja aiheuttivat venäläisille merkittävät tappiot.
Syyskuussa 1914 venäläiset voittivat Itävallan Galitsiassa (nykyisen Ukrainan ja Puolan alueella) Lembergin taistelun ja valtasivat käytännössä koko Galitsian, ja saarsivat Przemyślin linnoituksen, joka antautui vasta 1915. Venäläiset kohtelivat Galitsiaa huonosti, muun muassa vainosivat alueen uskontoa ja juutalaisia. Venäläisten menestys pakotti Saksan siirtämään joukkojaan länsirintamalta helpottamaan itävaltalaisten ahdinkoa.
Lokakuussa 1914 Saksa eteni hieman Veikseljoen taistelussa (tai Varsovan taistelussa), ja myös Łódźin taistelussa saman vuoden marraskuussa.
Talvella 1914–1915 Itävalta-Unkarin ja Venäjän armeijat taistelivat Karpaattien lähellä, jossa Venäjän joukot ylittivät Karpaatit helmi–maaliskuussa 1915. Venäjän armeijan taistelukyky heikkeni kuitenkin kaiken aikaa kun teollisuus oli kykenemätön toimittamaan uusia aseita ja tarvikkeita. Samalla tilanne länsirintamalla vakiintui ja Saksa päätti siirtää pääpainon itärintamalle vuodeksi 1915 ja siirsi sinne suuria joukkoja. Helmikuussa käyty toinen Masurian järvien taistelu tuhosi suuren osan Venäjän 10. armeijaa.
Saksalaisten eteneminen 1915
Päähyökkäys alkoi toukokuussa 1915 Gorlice-Tarnówin offensiivilla. Kenraali August von Mackensen sai sekä Saksan että Itävalta-Unkarin joukkojen komennon. Venäläiset ajettiin pois Galitsiasta ja suuresta osasta Puolaa. Venäläiset veivät vetäytyessään vankeina Galitsian asukkaita, ja myös satojen teollisuuslaitosten osia. Rintama vakiintui kesäkuun alussa venäläisten peräännyttyä 160 kilometriä. Kesän aikana keskusvaltojen joukot kasvoivat nopeasti ja heinäkuussa Mackensenilla oli kolmetoista armeijaa Venäjän kymmentä vastaan.
13. heinäkuuta 1915 hyökkäystä jatkettiin koko rintamalla. Saksa valtasi Varsovan 5. elokuuta ja rintama siirtyi satoja kilometrejä keskusvaltojen rajoilta. Saksa pyysi Venäjältä rauhaa juuri elokuussa, mutta Venäjä ei suostunut, koska saksalaiset joukot miehittivät Venäjää. Vuoden 1915 keskivaiheille mennessä Puola oli saksalaisilla, ja Hindenburgin joukot valtasivat Vilnan 19. syyskuuta, jolloin rintama oli 290 kilometriä itään Varsovasta. Hyökkäys pysähtyi syksyllä huonon sään vuoksi suurin piirtein asemaan jossa se pysyi vuoteen 1917 asti. Tappioiden ja munkki Rasputinin ennustusten vuoksi keisari Nikolai II otti itse armeijoiden komennon syyskuussa 1915, 21. elokuuta 1915 juliaanisen kalenterin mukaan.
Brusilovin hyökkäys 1916 Galitsiassa
Vuoden 1916 alkuun mennessä oli Nikolai II:n ylipäällikkyyden alaisuuteen muodostettu kolme armeijaryhmää tarkoittavaa rintamaa. Jalkaväenkenraali Aleksei Kuropatkin komensi luoteisrintamaa, länsirintamaa komensi jalkaväenkenraali Aleksei Evert ja lounaisrintamaa Nikolai Nikolajevitš sekä ratsuväenkenraali Aleksei Brusilov.
Kesäkuussa 1916 alkoi menestynyt venäläisten lounaisrintaman kenraali Aleksei Brusilovin johtama Brusilovin offensiivi Galitsiassa itävaltalaisia vastaan. Se tuotti suuret tappiot puolin ja toisin. Itävalta menetti miljoona miestä kaatuneina ja vankeina, eikä enää kyennyt hyökkäyksiin ilman Saksan apua. Menestyksen ansiosta myös Romania liittyi 27. elokuuta Venäjän rinnalle sotaan. Vuoden lopulla Itävallan avuksi tulleet saksalaiset löivät venäläiset ja miehittivät Romanian. Romaniaa olivat miehittämässä myös Bulgaria, Turkki ja Itävalta.
Talvella 1916–1917 Venäjän kaupungeissa oli suuri elintarvikepula, silloisessa pääkaupungissa Pietarissa puhkesi nälkämellakoita. Joitain reserviläisiä liittyi mellakoijiin, koska eivät halunneet joutua sotarintamalle, ja kasakat kieltäytyivät tulittamasta mellakoijia. Neuvostot saivat vallan Pietarissa.
Helmikuun vallankumous
Maaliskuussa 1917 tsaari syöstiin vallasta Venäjällä, valtaan noussut aluksi ruhtinas Georgi Lvov, myöhemmin Aleksandr Kerenskin johtama väliaikainen hallitus ajoi sodan jatkamista, ja oli muun muassa sen takia epäsuosittu. Nousevan bolševikkipuolueen johtaja Lenin vaati ”rauhaa, maata ja leipää.” Venäjän armeija oli hajoamistilassa, kuri murtumaisillaan, punalippu liehui siellä monessa paikassa, ja rintamalta karanneet venäläiset sotilaat ryöstelivät omaa maataan rintaman takana.
Kerenskin hyökkäys 1917
Heinäkuussa 1917 epäonnistui Venäjän viimeinen suuri hyökkäys itärintamalla, Kerenskin offensiivi. Vastahyökkäyksessä itävaltalaiset ja saksalaiset etenivät helposti Galitsian poikki Ukrainaan Zbruch-joelle asti.
Lokakuun vallankumous 1917
Marraskuussa 1917 valtaan nousseet bolševikit solmivat aselevon ja aloittivat joulukuussa Brest-Litovskissa neuvottelut erillisrauhasta saksalaisten kanssa, jotka vaativat valtavia alueluovutuksia. Tuskaantunut bolševikkien pääneuvottelija Lev Trotski lähti helmikuussa 1918 neuvotteluista julistaen ”ei sotaa – ei rauhaa.” Saksalaiset tehostivat vaatimuksiaan lähtemällä 18. helmikuuta uuteen hyökkäykseen ja valtasivat kahdessa viikossa Ukrainan, Valko-Venäjän, Baltian ja etenivät Suomenlahdelle kohti Pietaria, jolloin Lenin siirsi pääkaupungin Moskovaan. 3. maaliskuuta bolševikit joutuivat myöntymään vieläkin heikompiin ehtoihin.
Aselepo ja Brest-Litovskin rauha
Kaikkiaan Brest-Litovskissa solmittu rauhansopimus kesti kahdeksan ja puoli kuukautta. Saksa luopui siitä marraskuussa 1918 joutuessaan itse antautumaan. Osmanien valtakunta puolestaan rikkoi sopimusta jo kahden kuukauden kuluttua hyökätessään Armeniaan. Maailmansodan jälkeen jatkui taistelu Venäjällä bolševikkien ja valkoisten kenraalien välisenä sisällissotana vielä pitkään.
Brest-Litovskin rauhasta seurasi se, että saksalaiset saattoivat tukea Venäjän keisarikunnalle kuuluneiden alueiden itsenäisyyttä, jonka kuitenkin ensimmäisen maailmansodan oloissa merkitsi ententen poissa ollessa sitä, että maat ajautuivat sekä Saksan että Itävalta-Unkarin vaikutuspiiriin.
Poskipuna
thumb|Poskipunaa.
Poskipuna on meikkiaine, jonka tarkoitus on korostaa poskipäitä.
Poskipunaa käytettiin jo muinaisessa Egyptissä. Sitä laitettiin myös huulille samaan tapaan kuin huulipunaa käytetään nykyään. Historiassa on myös aikoja, jolloin sekä miehet että naiset käyttivät poskipunaa. Viktoriaanisella ajalla puolestaan meikin käyttäminen yhdistettiin alhaisiin moraaliarvoihin, joten naiset nipistivät poskiaan, jotta ne näyttäisivät punaiselta.
Poskipunaan on käytetty useita aineita. Esimerkiksi Antiikin Kreikassa suosittiin murskattuja mulperipuun hedelmiä. Nykyään puna koostuu useimmiten talkkipohjaisesta jauheesta, jota harjataan poskille.
Technician fourth grade
70px|thumb|Hihamerkki. pienoiskuva|[[Yhdysvaltain armeijan 101. maahanlaskudivisioonan 506. rykmentin E-komppaniassa palvellut lääkintämies, Technician fourth grade Eugene "Doc" Roe, joka tuli tunnetuksi televisiosarjasta Taistelutoverit.]]
Arvo otettiin käyttöön tammikuussa 1942 yhtenä erikoisarvoista, joita annettiin teknisissä ja tukevissa tehtävissä palveleville sotilaille, kuten esimerkiksi mekaanikoille, pioneereille, kuljettajille, kokeille, huoltomiehille ja radisteille. Technician fourth grade oli kersantin lailla neljännessä palkkaluokassa, mutta arvon ei kantaja toiminut kersantin tapaan komentotehtävässä. Komentojärjestyksessä T/4 sijoittui korpraalin alapuolelle. Saman vuoden syyskuussa Yhdysvaltain sotaministeriö antoi käskyn, jonka mukaan tekniset sotilaat tuli erottaa saman palkkaluokan aliupseereista arvomerkkeihin lisättävällä T-merkinnällä. Arvo oli käytössä vuoteen 1948, jolloin se yhdistettiin samanarvoiseksi kersantinarvon kanssa. Ainoana ulkoisena erotuksena varsinaiseen kersanttiin oli teknisen sotilaan tunnusmerkkien nauhojen tai taustan erilainen väritys. Yhdistäminen teki kersantinarvosta hyvin yleisen, millä oli negatiivinen vaikutus komentotehtävissä olleiden ja arvonsa usein taisteluissa ansainneiden kersanttien arvovaltaan.
Muut T-kirjaimella merkityt teknisten sotilaiden erikoisarvot olivat alempiarvoinen Technician fifth grade, joka oli samassa palkkaluokassa korpraalin kanssa, ja ylempiarvoinen Technician third grade, joka oli samassa palkkaluokassa ylikersantin (Staff Sergeant) kanssa.
Peppi Pitkätossu (täsmennyssivu)
Peppi Pitkätossu voi tarkoittaa ainakin seuraavia:
Richmondin teatteripalo
Richmondin teatteripalo tapahtui Virginian Richmondissa 26. joulukuuta 1811, kun Richmond Theatressa syttyi tulipalo kesken näytöksen. Teatterissa oli palon syttyessä henkilökunnan lisäksi lähes 600 katsojaa. Palossa kuoli 72 henkilöä.
Palo sai alkunsa, kun lavasteena toiminut kattokruunu sotkeutui köyteensä sitä nostettaessa, jolloin tuli pääsi tarttumaan lavasteisiin. Palossa kuolivat muiden muassa Virginian kuvernööri George William Smith ja entinen senaattori Abraham B. Venable. Teatteri tuhoutui palossa täysin, ja sen paikalle rakennettiin kirkko. thumb|left|Teatterin paikalle rakennettu Monumental Church.
Lähteet
37.5389°N, -77.42988°W
NHL-kausi 1994–1995
NHL-kausi 1994–1995 oli kaikkiaan 78. kausi jääkiekon NHL-liigassa. Kaikki 26 joukkuetta pelasivat vain 48 ottelua NHL:n työsulun vuoksi. Työsulku kesti 103 päivää ja päättyi 11. tammikuuta 1995. New Jersey Devils voitti Stanley Cupin voittaen finaalissa Detroit Red Wingsin.
Quebec Nordiques pelasi viimeisen kauden NHL:ssä. Seuraavaksi kaudeksi joukkue siirtyi Denveriin, jolloin siitä tuli Colorado Avalanche.
Työsulun johdosta kymmeniä NHL-pelaajia esiintyi syksyllä 1994 Euroopan eri sarjoissa. Muun muassa SM-liigassa nähtiin 15 NHL-pelaajaa.
Lopputulokset
V = voitot, H = häviöt, T = tasapelit, TM= tehdyt maalit, PM = päästetyt maalit, Pist. = pisteet''
Pistepörssi
O = ottelut, M = maalit, S = syötöt, P = pisteet''
Pudotuspelien pistepörssi
O = ottelut, M = maalit, S = syötöt, P = pisteet''
Tsengel
Tsengel on sum Bajan-Ölgiin maakunnassa aivan Mongolian länsiosassa. Se on maakunnan sumeista suurin ja käsittää osan Altai Tavan Bogdin kansallispuistosta. Vuonna 2014 sumin väkiluku oli 8 744. Sen pääkaupunki on Höšööt, joka sijaitsee noin 75 kilometriä Ölgiistä länteen puolimatkassa Hoton- ja Hurganjärville. Pääkaupunkia luonnehtivat soratiet ja puuaidoin ympäröidyt hirsitalot.
Tsengelin asukkaista enemmistö on kazakkeja, mutta siellä asuu myös tuvaaneja ja mongoleja. Louisa Waugh on kuvannut elämää Tsengelissä kirjassaan Hearing Birds Fly: A Nomadic Year in Mongolia.
Työttömyysturvan suojaosa
Työttömyysturvan suojaosa tarkoittaa rahasummaa, jonka työtön saa ansaita ilman että se vaikuttaa työttömyyspäivärahan suuruuteen. Suojaosa otettiin käyttöön vuoden 2014 alusta. Aiemmin jokainen ansaittu euro vähensi työttömyyspäivärahan määrää.
Vuodesta 2014 asti suojaosa on ollut 300 euroa. Tämä tarkoittaa käytännössä sitä, että 300 euron alle jäävät kuukausitulot eivät vähennä työttömyysturvaa. Suojaosa koskee sekä peruspäivärahan saajia että ansiosidonnaista työttömyyspäivärahaa saavia henkilöitä.
Suojaosan on huomattu toimivan kannustimena työnhaussa. Viranomaiset totesivat vuoden 2015 alussa perusturvan varassa olevien työttömien työnteon lisääntyneen huomattavasti. Suojaosan vaikutusta ansiosidonnaista työttömyysturvaa saaneiden keskuudessa ei ole vielä tutkittu.
Mikäli palkkatulot ylittävät 300 euroa kuukaudessa, aletaan työttömyysturvaa sovitella ylimenevältä osalta ja käyttöön tulee soviteltu työttömyyspäiväraha. Sen jälkeen jokainen euro leikkaa työttömyysturvaa 50 senttiä.
Työmarkkinatuki loppuu kokonaan, jos työtön ansaitsee osa-aikatyössä tai satunnaisessa kokoaikatyössä 1 700 euroa kuukaudessa bruttona työmarkkinatuen ollessa 705 euroa kuukaudessa.
Työttömien keskuudessa osa-aikaisen työn vastaanottamista on osittain estänyt byrokratian pelko ja työn vastaanottamisen aiheuttama etuuksien maksuissa tapahtuva maksun viivästyminen, joka voi työttömälle olla iso ongelma. 300 euron suojaosuus ei kokonaan poista tätä ongelmaa, sillä jokaisesta myös suojaosan alittaneesta ansaitusta eurosta joutuu ilmoittamaan Kelaan, minkä jälkeen maksu viivästyy hieman.
Kelan mukaan viivästystä voidaan myös estää sillä, että toimittaa Kelaan etukäteen arvion tulevasta palkkatulosta ja Kela sovittaa etuudet sen mukaisesti.
Vuonna 2020 toukokuussa hallitus esitti työttömyysturvan suojaosan korotusta, tämä nostaisi aikaisemman 300 euron suojanosan 500 euroon. Lakiehdotuksen tarkoituksena on siis väliaikaisesti lisätä työllistymisen kannusteita huoltovarmuuden turvaamiseksi poikkeusoloissa.
Valtasenjärvi-Raudanjärvi
Valtasenjärvi-Raudanjärvi on kaksialtainen, kirkasvetinen järvi Kuhmossa Kainuun kaakkoisosassa. Sen pinta-ala on 2,3 neliökilometriä. Etäisyys Kajaanista on 115 kilometriä itään.
Maantiede
Valtasenjärvi-Raudanjärvi sijaitsee Suomen ja Venäjän rajavyöhykkeen tuntumassa. Etäisyys Raudanjärven kaakkoisrannalta Valtasenjärven luoteisrannalle on 5,1 kilometriä. Saaria ei ole. Järviä yhdistää matala Jutkutus-salmi. Noin seitsemäsosa Valtasenjärvi-Raudanjärvestä on vähintään 10 metriä syvä. Raudanjärvellä on 15–16-metrisiä syvänteitä, Valtasenjärven keskellä on 22-metrinen syvänne. Luusua sijaitsee Valtasenjärven luoteiskolkassa, josta virtaa Raudanpuro Korkananjärveen (186,6 metriä mpy).
Valtasenjärvi-Raudanjärven rannat ovat metsä- ja suomaata. Pientaloja on harvakseltaan. Valtasenjärven eteläpuolisen Karhuvaaran korkeustaso on noin 225 metriä merenpinnan yläpuolella.
Valtasenjärvi-Raudanjärvi (59.936.1.014) kuuluu Säynäjoen valuma-alueeseen (59.936), joka on kolmannen jakovaiheen vesistö Oulujoen vesistössä (59). Toinen jakovaihe on Änättijärven valuma-alue (59.93) ja ensimmäinen on Ontojärven–Lentuan valuma-alue (59.9). Valtasenjärvi-Raudanjärvi on Säynäjoen valuma-alueen laajin vakavesi. Sitä seuraa Kuusijärvi, Korkananjärvi ja 15 muuta vähintään hehtaarin laajuista vakavettä.
Klorambusiili
Klorambusiili on syöpälääke, typpisinappikaasun johdos, jota käytetään useiden syöpälaatujen, etenkin kroonisen lymfaattisen leukemian (KLL), polysytemia veran sekä autoimmuunisairauksien hoidossa. Klorambusiili on kuitenkin myös mutageeninen, teratogeeninen ja karsinogeeninen.
Leukeran nimisen lääkkeen tehoaineena käytetään klorambusiilia. Lääke annetaan suun kautta eli peroraalisesti (po.).
Technician third grade
70px|thumb|Hihamerkki.
Technician Third Grade (lyh. Tec 3 tai T/3) on toisen maailmansodan aikana Yhdysvaltain asevoimissa käytetty sotilasarvo. Arvolle ei ole vastinetta Suomen puolustusvoimien sotilasarvoissa.
Tavallisesti arvon omaavaa kutsuttiin tekniseksi ylikersantiksi (Tech Staff Sergeant), ylikersantiksi (Staff Sergeant) tai lyhennelmillä Tec 3 ja T/3. Monissa yksiköissä heitä kohdeltiin tasavertaisina ylikersanttien kanssa.
Muut T-kirjaimella merkityt teknisten sotilaiden erikoisarvot olivat alempiarvoinen Technician fifth grade, joka oli samassa palkkaluokassa korpraalin kanssa, ja tätä ylempiarvoinen Technician fourth grade, joka oli samassa palkkaluokassa kersantin kanssa.
Syklopentadekanoni
Syklopentadekanoni eli eksaltoni (C15H28O) on makrosyklisiin ketoneihin kuuluva orgaaninen yhdiste. Yhdistettä voidaan käyttää hajusteissa tuomaan myskin tuoksua.
Ominaisuudet
Huoneenlämpötilassa syklopentadekanoni on valkoista kiteistä ainetta. Se liukenee hieman veteen ja paremmin useisiin orgaanisiin liuottimiin kuten etanoliin ja asetoniin. Syklopentadekanonilla on vahva myskinkaltainen tuoksu ja sitä esiintyy myös sivettikissaurosten eritteissä.
Valmistus ja käyttö
Syklopentadekanonin valmistamiseen on useita tapoja. Ensimmäiset tavat valmistaa yhdistettä olivat tapsiinihapon toriumsuolan pyrolyysi, tapsiinihapon esterien Dieckmann-kondensaatio, heksadekadinitriilin reaktio litium-N-etyylianilidin kanssa ja reaktiotuotteen hydrolyysi sekä prosessi lähtien syklododekanonista. Parhaiten suuren mittakaavan valmistukseen soveltuu kuitenkin niin sanottu Story-prosessi. Sykloheksanoni hapetetaan vetyperoksidilla trisykloheksylideenitriperoksidiksi. Tämän kuumentaminen johtaa syklopentadekaanin, joka voidaan hapettaa boorihapon toimiessa katalyyttinä syklopentadekanoliksi, joka hapetetaan edelleen syklopentadekanoniksi.
Giánis Varoufákis
Giánis Georgíou Varoufákis (, s. 24. maaliskuuta 1961 Ateena ) on kreikkalais-australialainen taloustieteilijä, entinen Syriza-puolueen listoilta sitoutumattomana Kreikan parlamenttiin noussut poliitikko, ja nykyinen yleiseurooppalaisen demokraattisia uudistuksia vaativan kansanliike DiEM25:n johtohahmo.
Kreikan valtiovarainministerinä
Varoufákis nimitettiin Kreikan valtiovarainministeriksi pääministeri Aléxis Tsíprasin hallitukseen Syrizan voitettua vuoden 2015 parlamenttivaalit.
Varoufákis oli keskeisesti mukana Kreikan velkaneuvotteluissa kansainvälisten velkojien kanssa vuoden 2015 alkupuolella. Kreikan kansanäänestyksen jälkeen heinäkuussa 2015 Varoufákis ilmoitti eroavansa hallitukselle myönteisestä tuloksesta huolimatta. Syyksi hän ilmoitti, etteivät euroryhmän neuvottelijat enää halua häntä keskustelukumppanikseen. Pari päivää aiemmin hän oli syyttänyt Kreikan velkojia terrorismista, viitaten EU:n, EKP:n ja IMF:n neuvottelutaktiikoihin ja vaatimuksiin liittyen Kreikan velkakriisin hoitamiseen. Hänen mukaansa kyseisten instituutioiden tavoitteena on "tehdä Kreikasta varoittava esimerkki muille maille, muun muassa Espanjalle, jossa vasemmistolainen Podemos-puolue on edennyt voimakkaasti. Euroopassa tarvitaan Syrizan ja Podemosin kaltaisia puolueita, jotka suhtautuvat kriittisesti järjestelmään mutta ovat samalla Eurooppa-myönteisiä ja demokratian puolella. Meitä vihaavat väittävät meitä Euroopan vastaisiksi, mutta se ei ole totta".
Taloustieteen professorina
Ennen ministerinimitystään Varoufákis toimi syyskuusta 2006 Ateenan yliopiston taloustieteen professorina sekä tammikuusta 2013 lähtien vierailevana professorina Teksasin yliopistossa Austinissa.
Asiantuntija-neuvonantajana
Aiemmin hän toimi pääministeri Geórgios Papandréoun neuvonantajana, mutta jätti tehtävän vastustettuaan Kreikan talouden sopeutustoimien laatua ja muotoa.
Vuonna 2012 Varoufákis työskenteli videopeliyhtiö Valvelle. Varoufákisin tehtävänä oli konsultoida eri virtuaalitalouksien yhteensovittamista sekä yhteisen valuutan luomista Steam-alustalle kuuluviin pelimaailmoihin.
Kirjailijana
Uusimmassa 2017 julkaistussa kirjassaan Adults in the room Varoufákis avaa lukijalle aikaansa Kreikan valtiovarainministerinä 2015, ja kritisoi maailmantalouden johtavia keskeisiä henkilöitä ja heidän tekemäänsä talouspolitiikkaa tietoisen epäjohdonmukaisena suoritetuksi. Esimerkiksi Eurokriisiin liittyvistä tukipaketeista hän kirjoittaa :
DiEM25-kansanliikkeen johtohahmona
Helmikuussa 2016 aloitti toimintansa Varoufákisin aloitteesta perustettu yleiseurooppalainen, demokraattisia uudistuksia vaativa kansalaisliike DiEM25.
Maaliskuussa 2018 DiEM25 perusti Kreikan-puolueensa MeRA25:n. Varoufakisin johtama MeRA25 nousi Kreikan parlamenttiin yhdeksällä kansanedustajalla heinäkuun 2019 parlamenttivaaleissa. Varoufákis aloitti toisen kautensa kansanedustajana. Vuoden 2023 toukokuun parlamenttivaaleissa Varoufákis itse ei ollut ehdokkaana. MeRA25 menetti kaikki yhdeksän paikkaansa.
Vuonna 2019 Varoufákis pyrki Euroopan parlamenttiin Saksasta Demokratie in Europa -puolueen jäsenenä. Varoufákis kuitenkin ilmoitti luopuvansa edustajan paikastaan, mikäli tulisi valituksi.
Näkemyksiä
Varoufákis kannattaa perustuloa. Hänen mielestään sitä ei voi kuitenkaan toteuttaa verottamalla työntekijöitä. Hän ei kannata perustuloa, jossa tavalliselle kansalaiselle annettava tulonsiirto perustuu toiselta kansalaiselta työtulosta verotettuun osaan. Varoufákiksen mukaan perustulo täytyy rahoittaa pääomasta ja perustulon pitää olla universaali oikeus pääomatuloon.
Yksityiselämä
Varoufákis on naimisissa Danái Strátoun kanssa.
Old-time Radio
Ensimmäinen radiolähetys julkiseen verkkoon tapahtui jouluaattona 1906, jolloin kanadalainen keksijä Reginald Fessenden lähetti "eetteriin" viulumusiikkia sekä raamatunsäkeitä. Titanicin haaksirikko lisäsi radion käyttöä viestintävälineenä.
Aikakauden voi katsoa päättyneen syyskuun lopussa 1962, jolloin music radio korvasi radiovastaanotossa OTR-fanit Yhdysvalloissa. Silloin päättyi kuuluisa kuunnelmasarja Yours Truly, Johnny Dollar.
Kauko Simonen
Kauko Tapani Simonen (s. 1. huhtikuuta 1951 Viljakkala) on Suomen ensimmäinen tangokuningas. Hänet kruunattiin tangokuninkaaksi vuonna 1985.
Tausta
Kauko Simonen syntyi Pirkanmaan Viljakkalassa viiden lapsen perheen kuopuksena. Hänen isänsä, ammatiltaan poraseppä, kuoli pojan ollessa viisivuotias. Yksinhuoltajaksi jäänyt äiti työskenteli siivoojana. Simonen aloitti opintonsa soitto-oppilaana 15-vuotiaana Hämeenlinnassa. Hän aloitti työskentelyn sotilassoittajana vuonna 1970 vastaperustetussa Lapin Sotilassoittokunnassa Rovaniemellä. Hänen orkesteri-instrumenttinsa oli baritonitorvi.
Sotilassoittajan toimensa ohessa Simonen alkoi tehdä myös tanssikeikkoja ja esiintymisiä, joista ensimmäinen oli 17-vuotiaana Pelastusarmeijan joulujuhlassa vuonna 1968. Hän keikkaili aluksi omaksi ilokseen ja lisätulojen hankkimiseksi.
Laulajaura
Simonen alkoi osallistua myös laulukilpailuihin saadakseen lisänäkyvyyttä uralleen ja voitti Loimaalla järjestetyn Humppakuningas-laulukilpailun 1980-luvun alussa. Kilpailumenestyksen ansiosta hän sai levyttää ensimmäisen singlensä ja pääsi myös Levyraatiin, jossa Klaus Järvinen arvioi Simosen äänen ”liian koulutetuksi” suhteessa esitettyyn iskelmään.
Simonen jäi eläkkeelle sotilassoittajan toimestaan 48-vuotiaana sotilasmestarina syntymäpäivänään vuonna 1999. Vuonna 2002 hän kertoi edelleen tehneensä noin 14–15 keikkaa kuukaudessa.
Yksityiselämä
Simonen on ollut naimisissa kahdesti. Ensimmäisen avioliittonsa hän solmi vuonna 1970. Liitto päättyi eroon viisi vuotta myöhemmin. Pariskunnan Harriet-tytär jäi isänsä huollettavaksi kolmevuotiaana. Vuosi eron jälkeen Simonen tapasi Ritva-Liisa Raittimon, josta tuli hänen toinen vaimonsa. Liitosta syntyi kolme lasta.
Simosta on kuvailtu luonteeltaan vaatimattomaksi ja jopa julkisuutta kaihtavaksi. Tuttava- ja ystäväpiirissä hänet tunnetaan kuitenkin huumoristaan sekä puheliaana seuramiehenä, mitä heijastaa myös hänen lempinimensä ”Napapiirin kuningas”. Hänen talonsa Rovaniemellä on monien muusikoiden keskuudessa tunnettu pistäytymispaikka, jossa matkalainen on voinut syödä, saunoa ja nukkua. Simonen on kertonut harrastavansa luonnossa liikkumista, kalastusta ja metsästystä.
Naarajärvi (Kuopio)
Naarajärvi on rantaviivaltaan mutkainen, valtaosin matala järvi Kuopiossa Pohjois-Savon maakunnassa. Sen pinta-ala on 2,8 neliökilometriä. Etäisyys Kuopion keskustasta on 20 kilometriä länteen.
Maantiede
Naarajärven ulottuvuus kaakosta luoteeseen on 5,5 kilometriä. Järvi koostuu suurelta osin lahdista ja salmista. Vain 13 hehtaaria järvestä on vähintään 10 metriä syvä. Järven luoteinen osa on matalaa, kaakkoisosassa on noin kolmen hehtaarin laajuinen alue, jonka syvyys on vähintään 20 metriä. Naarajärven huomattavimmat niemet ovat Suottaniemi, Naaranniemi ja Käänniänniemi, jotka jakavat järveä kapeisiin kaakkois–luoteissuuntaisiin lahtiin.
Naarajärven yhdeksästä saaresta laajin on järven luoteisosan yli nelihehtaarinen Matosaari. Järven kaakkoisen syvänteen pohjoispuolella sijaitsee Makuusaaret. Naarajärven rannoilla on haja-asutusta, kaakkoisen syvänteen kohdalla ranta on melko jyrkkää.
Naarajärvi saa vettä Salinjokea pitkin kaakosta Iso Salinjärvestä (128,4 metriä mpy) ja luoteesta Pieni-Naarasta (121,0 metriä mpy). Naarajärven luusua sijaitsee Käänniänlahden pohjoisrannalla, josta vesi virtaa Ruhtoman ja Kaislasen kautta Suuri-Palonen-Pieni-Paloseen (119,4 metriä mpy).
Naarajärven länsipuolella sijaitsee Kymijoen päävesistöön kuuluva Saittajärvi. Järvien välinen kannas on kapeimmillaan alle kilometrin.
Naarajärvi (04.284.1.025) kuuluu Suovunjärven valuma-alueeseen (04.284), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Suovunjärven alueeseen kuuluu 47 vähintään hehtaarin laajuista vakavettä, joista laajimmat ovat Naarajärvi, Suuri-Palonen-Pieni-Palonen, Iso Salinjärvi ja Rääpys-Rytky. Alueen järvistä seitsemäntoista on yli kymmenen hehtaarin laajuisia.
SB Vantaa
Salibandyseura Vantaa (lyh. SB Vantaa) on vantaalainen salibandyn erikoisseura. Sen toiminta-alueena ovat Länsi-Vantaalla Myyrmäen seutu sekä Kannisto ja Kartanonkoski. Seuran jäsenmäärä on noin 1 300 pelaajaa ja harrastajaa.
thumb|[[Myyrmäen urheilutalo toimii salibandyseuran kotihallina]] SB Vantaan naisten edustusjoukkue pelaa 1. divisioonaa, miehet Suomisarjaa, sekä 2006-syntyneiden edustusjoukkue valtakunnallista SM-sarjaa.
Seurassa toimii sekä salibandyjoukkueita että salibandyn harrasteryhmiä. SB Vantaassa järjestetään myös vauvajumppia ja taaperojumppia sekä perhesählyä.
Salibandykouluissa nuorimmat pelaajat ovat viisivuotiaita, perhesählyyn aikuisen kanssa pääsevät kolmivuotiaat. Aikuisten salibandykoulut ja kuntosählyryhmät tarjoavat harrastusmahdollisuuden eri ikäisille aikuisille. Toiminta on keskittynyt Länsi- ja Keski-Vantaalle. Edustusjoukkueet pelaavat kotipelinsä Myyrmäen urheilutalolla.
Historia
SB Vantaa on virallisesti perustettu vuonna 1991, mutta SB Vantaa -nimeä on käytetty 10. huhtikuuta 2000 lähtien. Seura sai alkunsa, kun Hämeenkylän Pyrintö ja Etelä-Vantaan Viikingit yhdistyivät tammikuussa 2000, minkä yhteydessä myös kaksi VFT Vantaan juniorijoukkuetta liittyi seuraan.
Kumsa
Kumsa (myös Kumsi; ) on kylä ja entinen kylähallintoalue Karhumäen piirin länsiosassa Karjalan tasavallassa Venäjällä.
Kumsan kylä sijaitsee Kumsjärven etelärannalla Karhumäeltä Porajärvelle vievän tien varrella. Kylässä oli 250 asukasta vuonna 1996.
Entinen kylähallintoalue
Kumsan kylähallintoalue on nyttemmin  yhdistetty Tšobinon maalaiskuntaan. Sen naapurina pohjoisessa oli Paatenen kylähallintoalue ja idässä Tšobinon kylähallintoalue, lännessä Mujejärven piiri ja etelässä Kontupohjan piiri. Kylähallintoalueella sijaitsevat kylät olivat Kumsa (keskuskylä), Suurselkä, Zagubje, Karsikkojärvi (30 asukasta vuonna 1996), Mäntyselkä, Kumsjärvi ja Semtsojärvi.
Historia
Kumsan kylähallintoalueen alue kuului Mäntyselän kuntaan 1920-luvulle asti, jolloin kunta lakkautettiin ja liitettiin Karhumäen piiriin. Kumsan kylä perustettiin 1930-luvulla, sen rakensivat alueelle karkotetut venäläiset gulakit (!). Kumsa oli jatkosodassa Suomen miehittämä 1941-1944. Kylä vallattiin Erillinen pataljoona 21:n yllätyshyökkäyksellä 27. lokakuuta 1941.
Lähteet
62.95556°N, 33.80278°W
Epätyypillinen työsuhde
Epätyypillinen työsuhde on virallisissa yhteyksissä kuultu termi, joka tarkoittaa muita kuin kokopäivätyötä tekevien kokoaikaisia työsuhteita. Näihin kuuluu mm. osa-aikatyö, määräaikaisen työsopimuksen perusteella tehtävä työ, kotona tehtävä työ, freelancetyö ja työvoiman vuokraukseen perustuva työ.
Useimmiten epätyypillisen työn perusteena on kuitenkin yritysten joustotarve. Joskus kyse on henkilöiden oma valinta olla lyhyemmissä työsuhteissa.
Epätyypillisten työsuhteet ovat vähitellen vallanneet alaa ja muodostuneet yhä tyypillisemmiksi. Alkuaan epätyypillisyys ilmaantui työmarkkinoille sillä naiset tulivat yhä enenevässä määrin työmarkkinoille. Asiaan on vaikuttanut myös toimihenkilöiden määrän lisääntyminen ja palvelusektorin laajentuminen. Myös työttömyyden lisääntyminen on lisännyt epätyyppisten työsuhteiden osuutta tarjotuista töistä.
Epätyypillisillä työsuhteilla pyritään lisäämään työmarkkinoiden niin sanottua joustavuutta, eli pyritään eroon työnantajapuolta rasittavista pitkistä työsopimuksista ja teetetään työtä mieluimmin vain silloin, kun se on aivan välttämätöntä. Joustotyövoiman käyttö on yleistä sekä yksityisissä yrityksissä että valtion työpaikoissa ja julkisessa hallinnossa. Yritykset joustauttavat palkkaamalla pienemmän määrän vakituista henkilökuntaa ja tarpeen vaatiessa töihin tuodaan työntekijöitä, jotka työskentelevät vain kiireisimmän kauden yli.
Ylioppilaiden kristillinen maailmanliitto
Ylioppilaiden kristillinen maailmanliitto (, WSCF) on maailman vanhin kansainvälinen opiskelijaliike ja vanhin ekumeeninen järjestö. Se on perustettu vuonna 1895. WSCF:llä on jäsenjärjestöjä yli sadassa maassa. Keskustoimisto sijaitsee Geneven lähellä Le Grand-Saconnex’ssa, Sveitsissä.
WSCF:ssa toimineita henkilöitä
Suomalaisia Muita
Yhteisöviestintä
Yhteisöviestintä (Organizational Communication and Public Relations) tutkii viestintää työyhteisöissä sekä erilaisten organisaatioiden ja sidosryhmien välillä. Yhteisöviestintä sisältää sekä työyhteisön sisäisen vuorovaikutuksen (organizational communication) että työyhteisön ja sen ympäristön välisen vuorovaikutuksen (public relations). Yhteisöviestintä on organisaation tiedotus- ja suhdetoimintaa.